ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 475 

7 Μαΐου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 26 στρεμμάτων, κοινό¬ 
τητας Βολεώνων Αμαρίου, Ν. Ρεθύμνης. 1 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν 
απαλλοτριωθεΐ με την απόφαση Π.6563/8.10.1986 
ΦΕΚ1006/22.10.1986 τ.Δ' των Υπουργών Οικονο¬ 
μικών και ΠΕ.ΧΩ.Δ.Ε. για τη διάνοιξη της ευρείας 
παράκαμψης Πάτρας στο τμήμα Κ6 - Αοβριά - Μιντι- 


λόγλι (χ.θ. 14 + 599,4 - χ.θ. 18 + 594,26). 2 

Ειδοποίηση για την παρακατάθεση αποζημίωσης από 
αναγκαστική απαλλοτρίωση στο Ν. Χανιών . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου σε εκτός του 
εγκεκριμένου σχεδίου περιοχή του Δήμου Καρδί¬ 
τσας (Ν. Καρδίτσας) για τον καθορισμό χώρου κτι- 
ριακών εγκαταστάσεων Σχολών Ελληνικής Αστυνο¬ 
μίας (ΕΛ-ΑΣ) και καθορισμός όρων και περιορισμών 
δόμησης αυτού . 4 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που 
βρίσκονται στο Δήμο Αθηναίων επί της οδού Νικη¬ 
φόρου θεοτόκη αρ. 1 και αρ. 11 και καθορισμός ει¬ 
δικών όρων και περιορισμών δόμησης αυτών .... 5 

ΑΝΑΚΟΙΝΩΣΕΙΣ 

Διόρθωση ανακοινώσεως παρακατάθεσης αποζημιώ- 
σεως λόγω ρυμοτομίας στη Θεσσαλονίκη . 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1356 (1) 

Κήρυξη αναδασωτέας έκτασης 26 στρεμμάτων, κοινότη¬ 
τας Βολεώνων Αμαρίου, Ν. Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 552/70. 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: 

α) του άρθρου 41 παρ. 1, 

β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
178936/4496/20.11.81, δ) 154659/24.5.82, ε) 
141823/24.2.83. 

5. Το γεγονός ότι η παραπάνω έκταση αποψιλώθηκε 
από πυρκάίά. 

6. Την 1355/22.4.1993 πρόταση της Δ/νσης Δασών 
Ρεθύμνης «περί κηρύξεως αναδασωτέας της εκτάσεως 
που αναφέρεται στο θέμα», αποφασίζουμε: 

Κηρύσσουμε αναδασωτέα, με σκοπό τη διατήρηση του 
δασικού χαρακτήρα της ως δασικής έκτασης με φυσική 
αναγέννηση, ώστε να αποκλεισθεί η διάθεση αυτής για 
άλλο, προορισμό, τη δασική έκταση, εμβαδού είκοσι έξι 
(26) στρεμμάτων, που βρίσκεται στη θέση Βενι κοινότη¬ 
τας Βολεώνων Αμαρίου, προσδιορίζεται από τα στοιχεία 
Α, Β, Γ, Δ, Α, και έχει όρια: 

Ανατολικά: Επαρχιακή οδός Αμαρίου, 

Δυτικά: Χορτολιβαδική έκταση, 

Βόρεια: Καείσες γεωργικές εκτάσεις. 

Νότια: Γεωργική και δασική έκταση, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 22 Απριλίου 1993 
Ο Νομάρχης κ.α.α. 

Γ. ΜΠΡΑΧΟΥ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Δ12α/φ95/33270 (2) 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση Π.6563/8.10.1986 
ΦΕΚ 1006/22.10.1986 τ.Δ' των Υπουργών Οικονομι¬ 
κών και ΠΕ.ΧΩ.Δ.Ε. για τη διάνοιξη της ευρείας παρά¬ 
καμψης Πάτρας στο τμήμα Κ6 - Αοβριά - Μιντιλόγλι 
(χ.θ. 14 + 599,4 - χ.θ. 18 + 594,26). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του Ν.Δ/τος 797/ 
1971 «για αναγκαστικές απαλλοτριώσεις» (ΦΕΚ 1/ 
1.1.1971 τ.Δ'). 

2) Τις διατάξεις του Π.Δ/τος 69/8.2.1988 «για τον ορ¬ 
γανισμό της Γενικής Γραμματείας Δημοσίων Έργων» 
(ΦΕΚ 28/16.2.88 τ.Α'). 

3) Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 28.1.1993 όπως έχει συνταχθεί 
σε εκτέλεση της απόφασης 765/27.6.1991 Εφετείου 
Πατρών. 

4) Τη Δ17/Ο/01/79/Φ.2.2.1/24.8.1989 εξουσιοδο- 
τική απόφαση του Υπουργού ΠΕ.ΧΩ.Δ.Ε. ΦΕΚ τ.Δ', ειδο¬ 
ποιούμε τα πρόσωπα που έχουν ή αξιώνουν εμπράγματα 
δικαιώματα στα ακίνητα που έχουν απαλλοτριωθεί με την 
απόφαση που αναφέρεται στο θέμα ότι, η αποζημίωση 
των εκτάσεων και των επικειμένων τους, όπως σημειώνο¬ 
νται στα σχετικά κτηματολόγια, έχει κατατεθεί στο Ταμείο 
Παρ/κών και Δανείων Υποκ/μα Πάτρας με την έκδοση του 
γραμματίου παρακαταθήκης 12/ 6.4.1993 συνολικού πο¬ 
σού 96.324.890 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρό¬ 
σωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινή¬ 
των. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 28 Απριλίου 1993 

Με εντολή Υπουργού 
Η Τμηματάρχης 
Β. ΓΚΟΤΣΟΥΛΙΑ 

-♦- 

Αριθ. 860 (3) 

Ειδοποίηση για την παρακατάθεση αποζημίωσης από ανα¬ 
γκαστική απαλλοτρίωση στο Ν. Χανίων. 

Ο ΝΟΜΑΡΧΗΣ ΧΑΝΙΩΝ 

1. Σύμφωνα με τις διατάξεις των άρθρων 7 και 8 του 
Ν.Δ. 797/1971 «περί αναγκαστικών απαλλοτριώσεων», 
πληροφορούμε όλους όσους α) έχουν δικαίωμα κυριότη¬ 
τας ή άλλα εμπράγματα δικαιώματα στα ακίνητα που 
απαλλοτριώθηκαν με την 482/6.3.91 απόφαση Νομάρχη 
Χανίων (ΦΕΚ 150/3.4.91 τ.Δ') για τη βελτίωση της κοινο¬ 
τικής οδού Κουρφαλώνα - Ελαιουργείο στη χ.θ. 0 + 160 
έως 0 + 320, β) έχουν εγγράψει υποθήκη ή έχουν επιβάλ¬ 
λει κατάσχεση ή με οποιονδήποτε τρόπο διεκδικούν τ’ 
απαλλοτριωθέντα ακίνητα, ότι η συμπληρωματική αποζη¬ 
μίωση που καθόρισε το Εφετείο Κρήτης με την 10/93 
απόφασή του για τα παραπάνω ακίνητα και τα υπερκεί- 
μενα αυτών που εικονίζονται και περιγράφονται στο σχε¬ 
τικό κτηματολογικό διάγραμμα και κτηματολογικό πίνακα, 
κατατέθηκε στο Ταμείο Παρακαταθηκών και Δανείων 
(Γραφείο παρ/κών Α' ΔΟΥ Χανίων) και εκδόθηκε το 
38947/7.4.93 γραμμάτιο σύστασης παρακαταθήκης για 
το ποσό των 414.500 δρχ. 

2. Η αποζημίωση αυτή θα δοθεί στους κατά νόμο δι¬ 
καιούχους. 

Η παρούσα ανακοίνωση να δημοσιευθεί στην Εφημε¬ 
ρίδα της Κυβερνήσεως. 

Χανιά, 29 Απριλίου 1993 

Ο Νομάρχης κ.α.α. 

Ο Διευθυντής 
ΕΥΑΓΓ. ΚΟΣΜΑΔΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Έγκριση τοπικού ρυμοτομικού σχεδίου σε εκτός του 
εγκεκριμένου σχεδίου περιοχή του Δήμου Καρδίτσας 
(Ν. Καρδίτσας) για τον καθορισμό χώρου κτιριακών 
εγκαταστάσεων Σχολών Ελληνικής Αστυνομίας (ΕΛ- 
ΑΣ) και καθορισμός όρων και περιορισμών δόμησης αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
τηνπαρ. 13 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4). 

2. Τις διατάξεις των άρθρων 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και με το άρθρο 1 (παρ. 3 και 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες διατάξεις» (Α' 91). 

3. Τις διατάξεις του άρθρου 23 παρ. 1 (εδ. ιδ') του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

4. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Τις διατάξεις του άρθρου 29Α' του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του διατάγματος δεν προκαλείται δαπάνη σε βάρος 
του κρατικού προϋπολογισμού. 


6. Την 207/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1 

Εγκρίνεται τοπικό ρυμοτομικό σχέδιο σε εκτός του 
εγκεκριμένου ρυμοτομικού σχεδίου περιοχή του Δήμου 
Καρδίτσας (Ν. Καρδίτσας) για τον καθορισμό χώρου κτι- 
ριακών εγκαταστάσεων Σχολών Ελληνικής Αστυνομίας 
(ΕΛ-ΑΣ), όπως φαίνεται με στοιχεία Α, Β, Γ, Δ, Α στο σχε¬ 
τικό πρωτότυπο διάγραμμα σε κλίμακα 1:1000 που θεω¬ 
ρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 58871/1993 πράξη του και που 
αντίτυπό τους σε φωτοσμίκρυνση δημοσιεύεται με το πα¬ 
ρόν διάταγμα. 

Αρθρο 2 

Οι όροι και περιορισμοί δόμησης του κατά το άρθρο 1 
καθοριζομένου χώρου ορίζονται ως εξής: 

α) Μέγιστο ποσοστό κάλυψης: σαράντα τοις εκατό 
(40%) της επιφανείας του. 

β) Συντελεστής δόμησης: ογδόντα εκατοστά (0,80). 

γ) Μέγιστο επιτρεπόμενο ύψος των κτιρίων: δέκα τρία 
μέτρα (13.00 μ.). 

δ) Τα ανεγερθησόμενα κτίρια πρέπει να απέχουν από τα 
όρια του χώρου επτά (7) μ. τουλάχιστον. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 9175/1709 (5) 

Χαρακτηρισμός ως διατηρητέων δύο (2) κτιρίων που βρί¬ 
σκονται στο Δήμο Αθηναίων επί της οδού Νικηφόρου 
θεοτόκη αρ. 1 και αρ. 11 και καθορισμός ειδικών όρων 
και περιορισμών δόμησης αυτών. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού ΠΕΧΩΔΕ «Ανάθεση αρμοδιοτήτων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Κατσιγιάννη και Γεώργιο Βουλγαράκη» (Β' 
744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού ΠΕΧΩΔΕ 
στο Γενικό Γραμματέα, στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Υπουργείου Περιβάλλοντος, Χωροταξίας και Δημοσίων 
Έργων» (Β' 435). 

4. Το 5883/1177/12.12.1992 έγγραφο τηςΔ/νσης Πο- 
λεοδομικού Σχεδιασμού, Τμήμα Παραδοσιακών Οικισμών, 
με το οποίο διεβιβάσθη στο Δήμο Αθηναίων και στον εν¬ 
διαφερόμενο η από 19.12.1992 εισήγηση - αιτιολογική 
έκθεση της Δ/νσης Πολεοδομικού Σχεδιασμού. 

5. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 
1985 «ΓΟΚ» (Α' 210) χωρίς να περιέλθουν στη Δ/νση Πο- 
λεοδομικού Σχεδιασμού τυχόν αντιρρήσεις των ενδιαφε¬ 
ρομένων. 

6. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα του προϋπολογισμού 
του οικείου Δήμου, αποφασίζουμε: 

1. Χαρακτηρίζονται ως διατηρητέα τα δύο (2) κτίρια, 
που τμήμα τους βρίσκεται εντός του ρυμοτομικού σχεδίου 
Δήμου Αθηναίων, στην περιοχή του Μετς, στο τμήμα της 


Πόλης που έχει χαρακτηρισθεί ως παραδοσιακό, με το από 
21.9.1979 Π.Δ/γμα «περί χαρακτηρισμού ως παραδοσια¬ 
κού τμήματος της πόλεως των Αθηνών (Ιστορικό Κέντρο)» 
(Δ’ 567) και ειδικότερα επί της οδού Νικηφόρου θεοτόκη 
αρ. 1 και αρ. 11 εκ των οποίων το δεύτερο φέρεται ως 
ιδιοκτησία Ιωάννη Ζερβού, όπως φαίνονται περικλειόμενα 
με κόκκινη γραμμή και μαύρη διαγράμμιση στο σχετικό 
πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την 9175/1993 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο κτίριο ορίζεται το αρχικό κτίριο και οι με¬ 
ταγενέστερες προσθήκες που εναρμονίζονται με αυτό. 
Μεταγενέστερες προσθήκες καθ’ ύψος ή κατ’ επέκταση, 
που αλλοιώνουν το αρχικό κτίριο, αφαιρούνται μετά από 
γνωμοδότηση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση η εσωτερική διαρρύθμιση 
των κτιρίων, εφόσον δεν αλλοιώνεται ο γενικός αρχιτεκτο¬ 
νικός χαρακτήρας των. 

5. Δεν επιτρέπεται η τοποθέτηση κάθε είδους επιγρα¬ 
φών και διαφημίσεων σε οποιαδήποτε θέση των κτιρίων. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων των 
κτιρίων. 

6. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων και του περιβάλλοντα χώ¬ 
ρου των, καθώς και για την τοποθέτηση επιγραφών, απαι¬ 
τείται η έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 8 Μαρτίου 1993 

Με εντολή Υφυπουργού 
Η Γ ενική Γ ραμματέας 
ΕΛΣΑ ΠΑΠΑΔΗΜΗΤΡΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 2492 (6) 

Διόρθωση ανακοινώσεως παρακατάθεσης αποζημιώσεως 
λόγω ρυμοτομίας στη Θεσσαλονίκη. 

Στη Θεσσαλονίκη σήμερα στις είκοσι έξι (26) Απριλίου 
του έτους χίλια εννιακόσια ενενήντα τρία (1993) ημέρα 
Δευτέρα και στο συμβολαιογραφείο μου που βρίσκεται 
ενταύθα και στον τέταρτο όροφο της οικοδομής στην οδό 
Μητροπόλεως 34 (γραφείο 407, ιδιοκτησίας ΧαρισΙου 
ιδρύματος), σε μένα τη Συμβολαιογράφο και κάτοικο Θεσ¬ 
σαλονίκης Θεανώ Μαρέτη του Αναστασίου με έδρα τη 
Θεσσαλονίκη, εμφανίσθηκε ο μη εξαιρούμενος από το 
Νόμο Ιωάννης Κωνσταντίνου του Μιλτιάδη και της Ξανθίπ¬ 
πης, Δικηγόρος, που γεννήθηκε το 1966 στη Θεσσαλο¬ 
νίκη και κατοικεί στη Θεσσαλονίκη Δωδεκανήσου 22, κά¬ 
τοχος του από 10.1.92 δελτίου δικηγορικής ταυτότητας 
που εκδόθηκε από το Δικηγορικό Σύλλογο Θεσσαλονίκης, 
ο οποίος ενεργεί στο παρόν ως πληρεξούσιος των κατα¬ 
θετών Δήμητρας συζ. Χρήστου Δεληχρήστου το γένος 
Γεωργίου Ρωμαλίδη, Γρηγορίου Δεληχρήστου του Χρή¬ 
στου, Ευγενίας Δεληχρήστου του Χρήστου και Αννας Δε¬ 
ληχρήστου του Χρήστου, ο οποίος αφού αρχικά μου δή¬ 
λωσε ότι γνωρίζει ανάγνωση και γραφή, δεν βρίσκεται σε 
αδυναμία υπογραφής από οποιοδήποτε λόγο, και απέ¬ 


κλεισε, με τη δική μου συγκατάθεση, τη σύμπραξη στο πα¬ 
ρόν δεύτερου Συμβολαιογράφου ή δύο μαρτύρων, ζήτησε, 
στη συνέχεια, να συνταχθεί και υπογράφει το παρόν, με το 
οποίο δήλωσε ότι εκ παραδρομής αναγράφηκε στις υπ’ 
αριθμ. 2064 και 2275 πράξεις μου - ταυτάριθμες ανακοι¬ 
νώσεις, που δημοσιεύθηκαν στο υπ’ αριθμ. 1178/ 
13.11.92 (σελίδα 12160) και 127/19.2.93 (σελίδα 1113) 
ΦΕΚ (τεύχος Δ') αντίστοιχα, ως απόφαση καθορισμού τι¬ 
μής μονάδος για τις αναφερόμενες στις ως άνω ανακοινώ¬ 
σεις προσκυρώσεις και ρυμοτομία η υπ’ αριθμ. 298/91 
του Μονομελούς Πρωτοδικείου Θεσσαλονίκης (ΑΛ) αντί 
του ορθού 292/91 του Μονομελούς Πρωτοδικείου Θεσ¬ 
σαλονίκης (ΑΛ). 

Σε πίστωση των παραπάνω συντάχθηκε το παρόν σε ένα 
(1) φύλλο, για τα οποία εισπράχθηκαν για τέλη και δικαιώ¬ 
ματα με ένα αντίγραφο δραχμές και αφού το διάβασα κα¬ 
θαρά και δυνατά στον εμφανισθέντα, ο οποίος βεβαίωσε 
το περιεχόμενό του, υπογράφεται απ’ αυτόν και εμένα τη 
Συμβολαιογράφο, όπως ορίζει ο νόμος. 

(Αρ. διπλ. Ταμ. Γεν. Εσ. θεσ/νίκης 7084226/30.4.93). 

Θεσσαλονίκη, αυθημερόν 

Η Συμβολαιογράφος 
ΘΕΑΝΩ Α. ΜΑΡΕΤΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


